Kokkuvõttes on majandusanalüüsist saadud teabe võrdlus rahapoliitilise analüüsi tulemustega kinnitanud hinnastabiilsust keskmise aja  jooksul ohustavate riskide olemasolu euroala tugeva majanduse taustal. Sellest lähtuvalt on EKP rahapoliitiline hoiak endiselt paindlik ning muu hulgas ka rahapakkumise ja laenude kasv euroalal jõuline. Samas on suure ebakindluse tingimustes enne edasiste rahapoliitiliste järelduste tegemist vaja koguda lisateavet. Seepärast jälgib nõukogu väga hoolikalt kõiki arengusuundi. Antud hinnangut aluseks võttes ning kindlalt ja õigeaegselt tegutsedes tagab nõukogu, et keskmise aja jooksul hinnastabiilsust ohustavad  riskid ei realiseeruks ning et keskmise aja inflatsiooniootused hoitakse hinnastabiilsusega kindlalt kooskõlas. Praegustes tingimustes on inflatsiooniootuste püsimine kindlalt kooskõlas hinnastabiilsusega veelgi tähtsam. Eeloleval perioodil pöörab nõukogu finantsturgude arengule jätkuvalt suurt tähelepanu.